b'\n_START_ARTICLE_\nJarmo Porola\n_START_PARAGRAPH_\nJarmo Jouni Juhani Porola (29. maaliskuuta 1943 Lapua \xe2\x80\x93 17. toukokuuta 2005 Nueva Andalucia, Espanja) oli televisiotuottaja ja -ohjaaja._NEWLINE_Porola aloitti uransa suomalaisen televisiotoiminnan alkuaikoina. H\xc3\xa4n oli Tesvision studio- ja televisio-ohjaajana 1960-luvun alkuvuodet. Tesvisiosta h\xc3\xa4n siirtyi Yleisradion TV 2:n viihdetoimitukseen, jossa ty\xc3\xb6skenteli vuosina 1964\xe2\x80\x931987 toimittajana, toimitusp\xc3\xa4\xc3\xa4llikk\xc3\xb6n\xc3\xa4 ja suunnittelup\xc3\xa4\xc3\xa4llikk\xc3\xb6n\xc3\xa4. Vuodet 1973\xe2\x80\x931974 h\xc3\xa4n toimi Mainos-TV:n viihdep\xc3\xa4\xc3\xa4llikk\xc3\xb6n\xc3\xa4. H\xc3\xa4n perusti VipVisionin yhdess\xc3\xa4 Kalervo Kummolan kanssa 1986._NEWLINE_\xe2\x80\x9dPorski\xe2\x80\x9d Porola arvioi itse ohjanneensa uransa aikana noin 2 400 televisio-ohjelmaa. El\xc3\xa4m\xc3\xa4ns\xc3\xa4 loppuvaiheet h\xc3\xa4n vietti Espanjassa.'